জেমস মুইরহেড
জেমস ম্যাথু মুইরহেড (জন্ম: ৩০ জুলাই, ১৯৯৩) ভিক্টোরিয়া প্রদেশের মেলবোর্নে জন্মগ্রহণকারী অস্ট্রেলিয়ার উদীয়মান ক্রিকেটার। অস্ট্রেলিয়া ক্রিকেট দলে খেলার পাশাপাশি ঘরোয়া ক্রিকেটে ভিক্টোরিয়া ও পার্থ স্কর্চার্সে খেলছেন। এছাড়াও, অ্যাডিলেড স্ট্রাইকার্স ও মেলবোর্ন স্টার্স দলে খেলেছেন। আল্টোনা থেকে আগত জেমস মুইরহেড একজন লেগ স্পিনার। খেলোয়াড়ী জীবনের শুরুতেই তিনি বিতর্কে জড়িয়ে পড়েন। ভিক্টোরিয়া দলের অগোচরেই সাউথ অস্ট্রেলিয়া দলের সাথে চুক্তিবদ্ধতার দরুন দলকে AUD১৫,০০০ অস্ট্রেলীয় ডলার জরিমানা দিতে হয়।